Jakoubek ze Stříbra

Jakoubek ze Stříbra, alebo Jakub alebo Jacobellus, (* asi 1375 – † 9. august 1429) bol český kazateľ, kňaz, spisovateľ, teológ, reformátor, priateľ a spolužiak Jana Husa. Je významný tým že zaviedol príjmanie Eucharistie pod obomi spôsobmi. 


 Život 
V roku 1393 sa stal bakalárom a roku 1397 majstrom. Od roku 1400 prednášal na Karlovej univerzite. Medzi českými kazateľmi tohto obdobia bol prvým, kto presadzoval prijímanie sviatosti pod obidvoma spôsobmi (utrakvizmus), prvý raz s touto myšlienkou vystúpil niekedy v roku 1414 (v tom čase bol Jan Hus v Kostnici). Táto idea sa nakoniec stala pre husitstvo natoľko kľúčovou, že tvorila jeden zo Štyroch pražských artikul, na ktorých vzniku sa Jakoubek tiež podieľal. O otázke prijímania sviatosti pod obidvoma spôsobmi sa zo začiatku veľmi diskutovalo a takmer prívržencov Jana Husa rozdelila. V tom čase sa Jakoubek dostal do kliatby. Od roku 1419 pôsobil ako kazateľ v Betlehemskej kaplnke.

V husitských sporoch stál na strane Pražanov, pravdepodobne preto, že mal pocit, že Táboriti zachádzajú príliš ďaleko (mnohé názory sú im však bližšie). Vo väčšine sporov bol jednotiacim prvkom, vďaka ktorému sa podarilo nájsť kompromis. Bol účastníkom veľkého hádania 10. decembra 1420, kde sa mu podarilo presadiť kompromis v spore o ornátoch. 

Jakoubek ze Stříbra bol jedným zo štyroch správcov husitského duchovenstva spolu s Janom Želivským, Janom z Příbrami a Prokopom z Plzne). Inicioval zvolanie schôdze v Karlovom kolégiu 12. novembra 1421, ktoré potvrdilo synodu, čím chcel zabrániť extrémom zo strany Jana Želivského, avšak neúspešne. 7. marca 1422 podal na Želivského žalobu. Onedlho bol donútený ísť do vyhnanstva v Hradci Králové, ale už koncom mája sa vrátil do Prahy.

Zastával tézu, že obrana (nie šírenie) slova Božieho mečom, je správna. To bol podklad pre táboritov, ktorí si jeho slová vyložili ako požehnanie na vojenské akcie, čo vyvolalo jeho spor s Petrom Chelčickým. 

 Dielo 
 Česká postila
 Tractatus super lamentationes Jeremiae
 Consilium de pacificando regno
 Sermones repraesentati a Jacobello per circulum anni
 Vindiciae contra Andream Brodam pro communione plebis sub utraque specie – dokazuje na základe Biblie potrebu prijímania sviatosti pod obidvoma spôsobmi. Odpoveď Martinovi Ondřejovi z Brodu, ktorý bol proti prijímaniu sviatosti pod obidvoma spôsobmi.
 Apologia pro communione plebis sub utraque specie – odpoveď na zákaz prijímania sviatosti pod obidvoma spôsobmi na kostnickom koncile.
 Zpráva, jak Sněm konstantský o svátosti večeře Kristovy nařídil – Po česky.
 Demonstratio per testimonia scripturae, patrum actue doctorum, communicatonem calicis in plebe christiana esse necessariam – obhajoba prijímania sviatosti pod obidvoma spôsobmi proti Maříkovi Rvačkovi a Gersonovi.
 De vera existentia corporis et sanguinis Christi in sacra coena – traktát o prijímaní sviatosti pod obidvoma spôsobmi  
 De communione spirituali integra sub duplici forma panis et vini quantitate plebem concernente

 Literatúra 
 Dvě staročeská utrakvistická díla Jakoubka ze Stříbra. K vydání připravili Mirek Čejka a Helena Krmíčková (= Opera Universitatis Masarykianae Brunensis, Facultas Philosophica, 379). Brno (Masarykova univerzita) 2009, 140 s. ISBN 978-80-210-4843-0

 Pozri aj 
 Česká literatúra v období husitstva
 Husitstvo

Jakoubek, ze Stříbra
Jakoubek, ze Stříbra
Jakoubek, ze Stříbra
Jakoubek, ze Stříbra